బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఐటీ రిట‌ర్నుల ఫైలింగ్ ఏడాదిలో 16.3% పెరిగింది
ప్ర‌త్య‌క్ష ప‌న్ను వ‌సూళ్ల‌లో మంచి పురోగ‌తి క‌న‌బ‌డింది. 2017-18 ఆర్థిక సంవ‌త్స‌రానికి సంబంధించిన ప్రాథ‌మిక లెక్క‌ల‌ను కేంద్రం విడుద‌ల చేసింది.
TNN & Agencies | Updated:
Apr 4, 2018, 03:03PM IST
ఐటీ రిట‌ర్నుల్లో మంచి వృద్ది
ప్ర‌త్య‌క్ష ప‌న్ను వ‌సూళ్ల‌లో మంచి పురోగ‌తి క‌న‌బ‌డింది. 2017-18 ఆర్థిక సంవ‌త్స‌రానికి సంబంధించిన ప్రాథ‌మిక లెక్క‌ల‌ను కేంద్రం విడుద‌ల చేసింది. దాని ప్ర‌కారం 2017-18లో 6.84 కోట్ల మంది ఆదాయ‌పు ప‌న్ను రిట‌ర్నుల‌ను ఫైల్ చేశారు. అదే అంత‌కుముందు సంవ‌త్స‌రం కేవ‌లం 5.43 కోట్ల మంది ఐటీఆర్ ఫైల్ చేశారు. 2016-17 సంవ‌త్స‌రంతో పోలిస్తే గ‌డిచిన ఆర్థిక సంవ‌త్స‌రంలో ఆదాయ‌పు ప‌న్ను రిట‌ర్నుల ఫైలింగ్ 26% వృద్దిని క‌న‌బ‌రిచింది. ఎక్కువ మంది కొత్త‌గా(మొద‌టిసారి) రిట‌ర్నులు ఫైల్ చేయ‌డం వ‌ల్లే ఈ పురోగ‌తి క‌న‌బ‌డ్డ‌ట్లు తెలుస్తోంది.
2017-18 ఆర్థిక సంంవ‌త్స‌రంలో మార్చి 30 నాటికి కొత్త‌గా ఐటీ రిట‌ర్నులు ఫైల్ చేసిన‌వారి సంఖ్య 99.49 ల‌క్ష‌ల‌కు పెరిగింది. అదే 2016-17లో కొత్త‌గా ఐటీ రిట‌ర్నులు ఫైల్ చేసిన 85.51ల‌క్ష‌ల‌తో పోలిస్తే 16.3% వృద్ది క‌న‌బ‌డిన‌ట్లు లెక్క‌. ఇంకా 2017-18 సంవ‌త్స‌రంలో ఐటీ రీఫండ్లు దాదాపు 1.49 ల‌క్ష‌ల కోట్ల‌కు చేరాయి.